Pontinski otoci
<s>Pontinski otoci (talijanski: Isole Ponziane ili Isole Pontine) je mali arhipelag u Tirenskom moru 
na zapadu Centralne Italije, koji se sastoji od šest vulkanskih otoka i brojnih hridi.</s>

<s>Geografija 
Pontinski otoci leže u Latinskoj provinciji u Laziju, udaljeni od 28 do 45 km od obala Apeninskog poluotoka.</s><s>U arhipelagu je najveći otok Ponza, po kojem se zove cijeli arhipelag, koji se dijeli u dvije grupe: veću sjeverozapadnu u kojoj su otoci Ponza, Palmarola, Zannone i Gavi, te manju jugoistočnu u kojoj su samo dva otoka, Ventotene i Santo Stefano.</s><s>Udaljenost između te dvije grupe iznosi oko 39 km, a na sredini leži hrid Scoglio della Botte.</s>

<s>Palmarola je od Ponze udaljena oko 7,3 km i 6 km od Zannonea, dok nenaseljeni Gavi leži u produžetku Ponze.</s><s>S druge strane, Santo Stefano je udaljen od Ventotenea oko 1,6 km.</s><s>Ukupna površina svih otoka arhipelaga iznosi 10,8 km², od toga sama Ponza (zajedno sa Gavijem) ima 7,3 km², Ventotene 1,3 km² i Palmarola 1 km².</s><s>Svi Pontinski otoci (zajedno sa svojim podmorskim bazama) su ostatci davno ugaslih vulkana.</s>

<s>Stanovništvo 
U cijelom arhipelagu živi 4052 stanovnika, od toga u sjeverozapadnoj skupini koja administrativno podpada pod 
općinu Ponza živi 3311 stanovnika, a u jugoistočnoj skupini koja administrativno podpada pod općinu Ventotene 741 stanovnika.</s>

<s>Ekonomija i transport 
Svi otoci osim Zannonea (uglavnom obrastao makijom) su intenzivno obrađeni.</s><s>Najviše se uzgaja vinova loza i povrće, a ima dosta samoniklih smokava.</s><s>Pontinski otoci povezani su s kopnom brodske linije iz Napulja i Gaete.</s>

<s>Izvori</s>

<s>Vanjske veze</s>

<s>PONZIANE, Isole na portalu Treccani</s>

<s>Otoci u Italiji
Otoci Tirenskog mora
Arhipelazi
Geografija Lacija</s>

